અમદાવાદ: એસજી હાઈ વે પર ગાંધીનગર નજીક સરગાસણ પાસે રોડ પર બે કાર વચ્ચે જોરદાર ધડાકા સાથે અકસ્માત થતાં બંને કાર ચાલકોના ગંભીર ઈજા થવાના કારણે ઘટનાસ્થળે જ મોત થયાં હોવાનું જાણવા મળે છે. પાંચ યુવાનો અમદાવાદ તરફથી અાવી રહેલી અાઈ-૨૦ કારમાં એસજી હાઈ વે પર ગાંધીનગર નજીક સરગાસણ પાસેથી પસાર થઈ રહ્યા હતા ત્યારે ડિવાઈડર વચ્ચેની ફેન્સિંગ તોડી અા કાર સામેથી અાવી રહેલી વેગનઅાર કાર સાથે જોરદાર અથડાતાં સર્જાયેલા અકસ્માતમાં બંને કાર ચાલકનાં મોત થયાં હતાં જ્યારે ત્રણ વ્યક્તિને ગંભીર ઈજા પહોંચી હતી. ઈન્ફોસિટી પોલીસે અા અંગે અકસ્માતનો ગુનો દાખલ કરી અાગળની તપાસ હાથ ધરી છે.